section_heading: Farma
paragraph_text: Farma je reality show Nove TV licencora produkcijske kuće Strix. U Hrvatskoj su gledatelji imali priliku pogledati uspješne tri celebrity inačice showa koji je svaki put zasluženo ponio titulu TV projekta godine. Od 2008. Nova TV je emitirala ukupno pet sezona, a posljednja se producirala 2017.godine. Od farmera se očekuje da budu spremni izdržati duže vrijeme bez mobitela, računala i odreći se udobnosti vlastitog kreveta, da budu dovoljno hrabri da rade i žive na farmi udaljenoj od civilizacije i budu spremni prihvatiti sve izazove koji će ih dočekati na osamljenom seoskom imanju. Diljem svijeta obje varijante showa ostvaruju izrazitu popularnost i veliki uspjeh. Do sada je pod ovom licencom producirano više od 4000 epizoda u više od 50 zemalja (ukupno 100 sezona).